Sáləmen Dávid. Ábōg ā túbū mɔ́n wōē Absalom. 2Ǎ Ńtondôbə, bə́ bui adzé, ébá bátíbili ma, ezɔ̌b, ébá bányuan á sí naa bálūman ai ma 3ezɔ̌b, ébá bádzō ai ǹsísīm wáma nâ: "Akodé á sə́ kig nyé ábə Zambá !" 4Hədá, ǎ Ńtondôbə, wa ó nə̄ ébēn yā yábúdi ma. Wa, dúmá dáma ! Watə́le ma ǹló á yób. 5Malɔ́ŋ Ńtondôbə ai kíŋ dzama ésə, ńdɔ ǎ yalan ma á ḿfūfúb ńkǒl wóé. 6Mə bómbó hḿ á sí, mə bímán óyɔ̄, mə həbə́: Ǹtondôbə énye a nə́ ńtóndo wáma. 7Mǎmbādā kig étítíb miǹkunda mí bǒd yā myáboman ma á nyɔ́l mī. 8Ǎ Ńtondôbə, kódógō á sí, ǎ Zāmbá wama, nyǐgi ma. Wa tóle miǹzízíŋ myáma mísə məbɛ́ ânyu, o búgu bəbə̂ bə́ bod məsǒŋ. 9Akodé lásɔ̄ ábə Ǹtondôbə, ǹtótōmaamaa á bɔ̄ɔ̄ ai ayɔŋ dóé !